Maurice Barrès
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Maurice Barrès var en fransk forfatter og politiker. Han var opprinnelig sosialist, men i romantrilogien Le Culte du moi (1888–91) hevder han en ekstrem individualisme som han senere sterkt avdemper til fordel for rasemystikk og politisk konservatisme med tradisjonsdyrking som sentral verdi. Dette blir det bærende elementet i trilogien Roman de l'énergie nationale, hvis betydeligste bind er Les Déracinés (1897).
Mot moderne kosmopolitisme setter Barrès sitt program for nasjonal og regional forankring. Han var blant annet en ivrig motstander av Alfred Dreyfus. Hans sterke nasjonalisme får uttrykk i lyrisk beveget prosakunst, som for eksempel i La Colline inspirée (1913). Under første verdenskrig kjempet han for nasjonalt samhold over ideologiske skillelinjer.Barrès ble betraktet som en av lederskikkelsene i samtidens franske litteratur, og i mellomkrigstiden hadde hans ideer betydelig innvirkning på fransk konservativ tenkning. Etter andre verdenskrig har hans anseelse sunket betraktelig, særlig på grunn av idealene han var talsmann for. Utgivelser i norsk oversettelse Colette Baudoche: Histoire d'une jeune fille de Metz (Roman, 1909). Norsk oversettelse: Colette Baudoche: Fortælling om en ung pike fra Metz (1916) Les mer i Store norske leksikon Frankrikes litteratur Frankrike – den tredje republikk (1871–1940) litteratur  roman  bok Eksterne lenker Larousse: Artikkel om Maurice Barrès fra Dictionnaire mondial des littératures